《见黄淮少保三首 其一》
明代·应宗祥

盛世天所助，生此王佐才。道德著明效，国本益以培。

四海永宁谧，岂曰资涓埃。向来诸国老，论功乃其魁。

从容万机暇，师保日讲陪。宇宙百年内，礼乐何盛哉。

台雁本邻壤，草木同昭回。闻风起叹慕，谁甘卧蒿莱。

作者简介：台州府黄岩人，字尚履。少好学。为诸生，不久弃去。诗文好古。弟子私谥文贞。